**Заповед № РД………………./ 10.04.2020 г.**

На основание чл. 126, т.13, чл. 127, ал.1, т.3 и т.5 от Кодекса на труда, чл. 259, ал.1, във връзка с чл.258, ал.1 от Закона за предучилищното и училищно образование, чл. 31.ал.1, т. 1, 2, 3 , 4, 6, 15, 24, 25, 26, 27 и 34, от Наредба № 15 от 22 юли 2019 г. за статута и професионалното развитие на учителите, директорите и другите педагогически специалисти, в сила от 02.08.2019 г., издадена от министъра на образованието и науката, обн. дв. бр.61 от 2 август 2019г., Заповед на Министтъа на здравеопазването № РД01-154/26.03.2020 г. за въвеждане на противоепидемични мерки относно разпространението на COVID -19 на територията на страната,Заповед № РД-09/746/ 08.04 2020 год. И Заповед № РД-09-762/09.04.2020 г. на Министъра на образованието и науката за организиране на дейности в разтоварващ режим за периода 13-16 април

 **Н А Р Е Ж Д А М:**

Следната организация на работата на педагогическите специалисти за периода 13-16 април 2020 година със следните **указания**:

1. **Педагогическите специалисти по своя преценка** за посочения период (13 – 16 април 2020 г.) могат:
* Да предоставят **индивидуални консултации** на отделни ученици **при необходимост**, като предварително осъществят връзка със същите и техните родители и ги поканят в определеното за консултации от тях време във виртуалните класни стаи. С оглед недопускане на дублиране формите на консултации по различни учебни предмети, е препоръчително спазване на часовете в установеното седмично разписание или изрично уговорено **удобно време** и за двете страни;
* Да насърчат учениците да ползват **допълнителни образователни ресурси**, свързани с обогатяване кръгозора в конкретната предметна област чрез насочването им към **виртуални библиотеки** и/или други електронни ресурси.
* Да организират **разтоварващи дейности по интереси** съобразно потребностите на учениците, предварително обмислени и тематично обвързани;
* Да предоставят платформи за провокиране интереса на учениците към **музейни експозиции, галерии, природни забележителности, културни паметници**, и др.;
* Да насочат учениците към **образователни филми**, като обсъждането им стане във виртуалните класни стаи след покана от учителя в определен за екипната работа час;
* Да организират **проектно-базирано обучение** чрез поставяне на индивидуални или екипни задачи за създаване на продукт, за изготвяне на проект, за изработване на презентация и др.
* Учителите в ГЦОУД да използват времето за включване в обучения и самообучения с цел предлагане модели за оптимизация на учебния процес.
1. Дневната ангажираност на учениците да не надвишава 4 часа.
2. Не се допуска претоварване на учениците с часове за консултации и възлагане на домашни работи или допълнителни задачи.
3. По указания на министъра образованието и науката по своя преценка всеки педагогически специалист може да подаде молба за ползване на платен годишен отпуск от 13 до 16 април, чрез електронно заявление на електронната поща на училището d\_ezerovov@abv.bg.
4. След проучване сред педагогическите специалисти в ОУ „Христо Ботев“, кв.Долно Езерово, гр.Бургас, в периода 13-16.04.2020 г. обучение в електронна среда с олекотен режим на седмичното разписание, ще осъществяват: Стойка Костова – старши учител в ГЦОУД, Десислава Николова – учител в ГЦОУД, Маргарита Димитрова – старши учител в ГЦОУД, Мира Христова – старши учител в ГЦОУД, Евгени Ангелов – старши учител в ГЦОУД, Диана Георгиева – учител в ГЦОУД, Теодора Бобчева – старши учител по изобр.изкуство и технологии и Илиан Дуцов – учител по ФВС по предварително изготвено седмично разписание. Всички останали педагогически специалисти излизат по тяхно желание в платен годишен отпуск.
5. Работните часове за допълнителни дейности се нанасят в електронния дневник Школо от учителите в ГЦОУД /уч.предмет и тема/ и в отчетния доклад, който се предоставя на директора по електронен път. И.Дуцов и Т.Бобчева отразяват информация за учебния предмет и тема само в отчетния доклад на директора.
6. По указания на Министъра на образованието и науката НЕ е задължително да бъде спазено изискването за отчитане на 5 астрономически часа за периода 13-16 април 2020 г.

Настоящата заповед да се сведе до знанието на всички педагогически специалисти, учениците и родителите, да се публикува на сайта на училището и в електронния дневник за сведение и изпълнение.

Контрол по изпълнение на заповедта ще осъществявам лично.

***Дата: 10.04.2020г.,***

***гр. Бургас***

***ЖЕНЯ ЖЕЛЕЗОВА:……….***

*Директор*